補完直解六壬五變中黃經序：
夫六壬者，源自軒轅夜授九天玄女秘法，置於金匱玉匣之中，破蚩尤于涿鹿，因而名之曰《金匱玉匣經斷》，後益增數多，其歸一揆，唯《寶鑒》三百八十六卷最為完備，其書通天地之理，察鬼神之機，逹人事之變，知吉凶進退存亡之說，以其浩汗，習之者罕。昔流于君平、李淳風、袁天罡、管輅、郭璞並明此術，今司天監張君正之亦與之齊名，郭璞者何，晉明帝時常為司天官，號曰‘凝神子’嵩山真人者是也，璞見《寶鑒》之汗漫難傳，歲久湮沒，因摘其關鍵另成一篇，名曰：《鬼賊五變中黃經》，之書大略上下運用五行干支相配五氣、二馬、九門，大則明十段之指歸，小則辯三傳之得失，演彼建旺相之理，講變遁生克之端釋日辰分彼我之殊，論神將尊卑之異，能通幽玄之理，以類萬物之情，故大可以知生定死，小而可以彰往察來。課之紀綱郭凝神之言備矣，象之吉凶，焦休文注之明矣。經注共五萬餘言，難為治生者，既以難鬻而不知學，盲瞽者欲相傳敖而不知之，至於士大夫，又以其異端致遠，恐泥亦鮮有所為者，（僕）弱冠以來，常為省部掾，奉公閒暇精力幸餘，攻慕壬課，研窮躭玩，無舍寸陰，積三十餘年，頗得中黃之旨趣，兵革以來，舊本煨盡，偏詣諸方求訪殘篇，用心考證諸書，攺正謬誤，更用直言字句易讀，義淺易識，庶幾廣傳發揚術中美事，得好學之君子，複得覽焉，雖非為大裨於世，亦豈可謂之無益，中間儻有違闕，凡與同志者加之斤斧，續而綴之亦有所望也，倫古齋後學燕人商皓仲賢書。
葉注：該書包含各種六壬和金口的各種遁法在內．任何事情可以推前推後，前因後果推斷的非常清楚．可以說是壬書中的高級教材．遁法的神奇盡在其中．
卷一：
日為己身最要明，三傳無系克無刑。上下吉神兼吉將，自然求遂得安寧。
三傳年命克我身，只為他鬼莫相親。克我無氣身自吉，我複克兮不害人。
莫執行年本命親，建合幹下地支分。凶神克害辰日上，與日何類辨元因。
生我即須尋父母，克我相傷覓子孫。同類事從兄弟起，幹合多在妾妻身。
生我禍中途遠外，我生雖憂在比鄰。寅若長生是道人，申臨死絕行尼僧。
天罡生旺為公吏，戍加四孟主多單。貴人帯印克今日，便是終身有祿人。
申午相加作天后，用神大吉媾婿親。戍加亥子玄合位，鋳印乘軒作匠人。
天地醫同入空亡，學論須看旺相神。天地得戍戍克日，絶敗空亡是賤貧。
課中端的無差誤，好把當時建一旬。五行俱旺四時中，莫指東方木旺春。
夏火秋金冬貴水，自然都是一時春。用神旺相鬼無氣，便是鬼賊生旺身。
主事旺我我得旺，自然凶禍不為凶。莫犯東方木作名，朩中生火克金刑。
時至物類隨時變，一物相合萬物生。休道南方午火尊，火來正旺反傷壬。
盡道亥子元來水，水性和柔動即止。若識五行真假位，除非建作真合鬼。
莫扏水火相刑克，是物皆能化五行。誰道西方休是金，金中建作火中凶。
申酉能克西方物，西方物傷庚辛金。誤作四季是真土，土旺能傷金水木。
盡知變動不同情，後學之人多執誤。要知災福知休日，先以鬼賊分端的。
次看初未發休期，會者萬中無一失。
卷二：
陽將陽時建陽幹，上下俱陽男子顯。北陰是女言非謬，比與不比從多菅。
亥子短身黑色分，寅卯拳面青白面。巳午腰長兼紅白，申酉肌柔方福臉。
辰吏面方耳輪厚，小吉頭黃額尖嶮。天魁玄武必身胡，醜日頭圓黑星點。
蛇日是火性燥急，戰克憂驚在小兒。在初怪蘿心無定，未傳火燭課中推。
朱雀相生印信權，克日口舌事難安。在初禍發官事急，末遇身須有遠看。
六合從來福遂加，相克夫婦見乘差。用在戶門奸事起，終於巳亥遠相家。
勾陣戰鬥福皆休，與日相生道路仇。中未二傳俱吉利，也須禁忌出身愁。
青龍相生事皆和，更逢建旺寶財多。若與日辰相克害，疾病傷財事多磨。
天后相刑暗昩生，日不克時婚可成。若與亥卯酉同位，必為邪淫在獄庭。
太陰克日起邪私，終有陰人撓訟詞。更逢卯酉為合類，事同兇惡定無疑。
玄武相刑主盜傷，破敗官事及逃亡。類與日辰無克戰，凶中就吉卻無妨。
太常無克事欲甯，小吉同逢賓客迎。初與日辰難聚會，事因酒食作官刑。
白虎凶神豈見祥，男女分占共死亡。複有戰鬥莫論官，免死須歸道路傍。
三傳日辰並來期，見其二字決凶疑。寅亥遇之身主病，寅辰逢震獄囚遲。
卯子當時占盜賊，巳亥傳之在路岐。醜午入傳多咒咀，未酉加之姑嫂離。
要知心內多憂豫，勝光傳送事無疑。河魁行年臨玄武，身主頭胡事不移。
凶神複行兇神位，帯煞披刑有克制。救之不救複來傷，官災流配死入墓。
吉神行來吉神助，更吉與殺同支住。解神不解吉相生，自是官遷祿聚福。
五行真假莫執一，先視五行建那支。建支五行與日比，自是災消福祿隨。
五行建合少人知，建旺難逢合使支。建得一鬼來傷我，複來助救我無疑。
建合又複建合鬼，傷我今日救不止，便是龍常作福難，日縱生旺亦須死。
行年本命亦行建，三傳辰上禍來戰。內有救神亦主凶，傷還傷人看塚眷。
占課類因何事起，細看鬼賊神將理。三傳本命動傷時，更傷日幹凶不止。
來往相乘反戰爭，克復交加用囚死。鬼旺臨日更得地，吉神吉將終不喜。
日時吉將主於生，鬼犯絕空禍不真。戰鬥吉凶誰得地，禍囚福旺喜皆亨。
凶吉力平神將等，切分遠近路無程。路若有程時得正，加臨魁正指之情。
官病萬類斷何事，龍虎玄常最要明。
卷三：
尊卑先後彼要同，日辰上將所克凶。日上尊兮宜先起，辰上旺兮卑自通。
害我是男或是女，論今日魁辨陰陽。欲知帯砐及完全，鬼賊來乘內戰看。 
若逢申鬼當得內，即須頭面不堪現。干支俱敗身入墓，複身絕地不完全。
自刑自製生不起，必逢貌陋起無端。四神俱旺多壯智，反此刑傷是老年。
諸震不用鬼賊多，鬼位乘臨上下傳。假使笞杖幾時休，禍發須憂旺鬼勾。
解神日旺初傳吉，是放臨年有中秋。用起青龍兼有數，自然會合福無邊。
勾陣帯木虎落壬，官事合有杖責言。日上行年天乙立，三傳並皆克今日。 
勾陣之陰克貴神，事發身須憂刑戮。勾陣作虎同傷日，得罪當憂遭刑獄。
貴神克日反刑沖，占訟須知不免凶。三傳有克身下鬼，定見笞流苦罪中。
要知課中刑責數，勾陣四位加減尋。身自欲責複無責，貴人初解免禍凶。
天乙順行耄不皆，太歲生日終無罪。雖有勾虎陰同克，減戮須教作邊逆。
天以太歲皇書同，來往相生道路通。縱有勾陣臨血刃，臨刃身須得免凶。
二馬初傳為敇例，複交馬克勾陣位，便有死罪事宜逃。縱有編配亦可避。
要知存亡看虎蛇，陰神陽神分賓主，陽命陰傷見死亡，陰命陽傷必見鬼。
白虎天后與螣蛇，克日須當病轉加。陰與陽神看得地，行年被克死無差。
五行日時俱入墓，絶敗空亡逢日遇，縱有解神亦主凶，凶吉應期日上主。
喪車鍇钁臨門戶，孝服死神兼旺位，縱有褔神生日解，也應沉滯災難度。
日上救神正當時，白虎陰陽自戰持，內有凶神立衰敗，天年災患瘥無疑。
初傳動土咍咽喉，若無重數虎當頭，五行五臓須同用，仰伏白虎一般求。
若先用神是太乙，並作螣蛇病在頭。如是玄武登明上，病多眼目淚交流。
忽見天空臨戍位，須知行歩不能遊。更遇勾陣在天秤，占災多主病咽喉。
那堪傳送臨白虎，凡占支體也順憂。莫道功曹加白虎，肝膽又與胃相仇。
用傳卯合盲脅痛，凡占女病損肌柔。不喜太陰從魁上，病源腹痛肺心愁。
更逢子用天后位，仍雲男女本根由。若也太常同小吉，病饒吐嗦氣難分。
男用天罡女用魁，加臨年上法合依。功曹之下男藥求，傳送之方女覓醫。
卷四：
上克下兮多自失，下克上兮盜賊將，上下相生看得地，玄武初傳兩位當。 
占盜陰陽男女分，玄武三傳辨的真。克處不往生處去，少榮老敗定其真。
行年三傳克玄武，更看內戰見勾虎，縱使玄武生更旺，定見賊人自敗露。
玄武陰生為件數，物在神前所克處，假使火神五八伴，申酉為賊看其度。
日生玄武無由欺，三傳本命複無害，吉將良神賊自甯，盜賊相乘去無礙。
若見二水臨下來，定推隱匿在北鄰。要知藏物在何處，即在異中灰中尋。
不若近河並近井，或在覆棚窩冶中。不拘在家與在外，須推玄武有相親。
玄武無氣賊須敗，物在高強亦須得。盜神有氣賊難求，財入空亡亦沉沒。
玄武無氣盜神凶，財物入空追不及。賊物俱生宜求賊，賊物俱敗難尋獲。
欲知遠近何方去，玄武相乘上下當。午臨寅地為玄武，出於東北住南方。
玄武還家避貴人。不行改捉位中神。上下無妨須可進，再求無克路還家。
經雲五陽徳者處，凡是陰來合幹言，若見德克支刑物，走者隱入定還元。
或若刑支反克德，追捕逃亡要見難。設使刑德不相克，式中玄武別求傳。
忽見陽神玄武位，凡問男走退四度。或是陰神為玄武，定知男走複還位。
若蔔女逃玄武下，或尋男去走陰路。要知逃亡行多遠，四位相乘知裏數。
私遁逃亡已出門，課中無例克行人，日上勾合刑德喜，不勞追捉自東門。
要知久出在何方，卻把行年臨處詳，有制不刑須攺動，遷移身在財下方。
要知作客何方去，行年上下看臨處，下神為去上神還，裏數相乘加幹數。
若問行人堂野路，最忌行年有畏懼，日幹行年難還本，必主中途有遲誤。
欲知來歲月日期，先尋日幹還舊支。戰克未來相生至，戲神遊神月日宜。
日上克用看行人，年無克制必來門。為何半路複回家，日前行制財在家。
日上妻合當遠去，必須千里住天涯。萬里還家欲至門，門上相逢妻克身。 
三傳更是生妻美，欲入宅時複千里。有財有祿兼乘馬，主家三日卻郊野。
使去數朝憂未回，百般思慮動猜疑。月將加時視罡下，此日應知必來家。
